
Opis sprememb
Konec leta 2016 je bil vzpostavljen nacionalni portal odprtih podatkov OPSI, ki ima dvojno vlogo: 
· predstavlja centralni katalog evidenc in zbirk podatkov v Republiki Sloveniji, torej osrednji popis metapodatkov o vseh evidencah in podatkovnih zbirkah, ki jih vodijo državni organi, občine in drugi organi javnega sektorja.
· predstavlja enotno spletno mesto za objavo podatkov iz zbirk v odprtih in strojno-berljivih formatih.
Zakonodaja, ki jo je bilo treba spremeniti
· Zakon o dostopu do informacij javnega značaja (ZDIJZ).

Bistvo administrativne razbremenitve
Z namenom krepitve znanja in kompetenc na področju odpiranja podatkov izvajamo usposabljanja za zaposlene v javnem sektorju. Javni sektor namreč razpolaga z obsežnim naborom podatkov, evidenc, zbirk in drugih informacij, zato je pomembno, da zaposleni poznajo načine njihovega upravljanja, objave in ponovne uporabe.
Na koga sprememba vpliva
· Urednike portala OPSI.  
· Druge zaposlene v državnih organih in občinah ter ostale zaposlene v javnem sektorju, ki so povezani z odpiranjem podatkov.

Skupni učinki
Javni sektor razpolaga z velikim obsegom podatkov, evidenc, zbirk in drugih informacij. Podatki predstavljajo pomembno podlago za gospodarsko rast, konkurenčnost, inovacije, ustvarjanje novih delovnih mest ter družbeni razvoj. Njihova ponovna uporaba prispeva tudi k doseganju pomembnih družbenih ciljev, kot sta večja transparentnost in odgovornost delovanja javnega sektorja.

